laion/Wikipedia-Exotic huggingface dataset:
אופציה אקזוטית

אופציה אקזוטית הוא מושג בכלכלה, המתייחס לנגזרים פיננסיים מסוג אופציה בעלת מאפיינים השונים מאלו של אופציות רגילות (אופציות ונילה), כגון חישוב הגמול על האופציה באופן תלוי מסלול או קיום התניות נוספות למימוש האופציה. אופציות אקזוטיות רבות הן מרכיב במוצרים פיננסים מורכבים ומשמשות בתי עסק ובנקים רבים כדי לגבות את הפקדונות המובנים ושאר המוצרים המורכבים שהם משווקים ללקוחותיהם. בדומה לאופציות ונילה רגילות, גם באופציות אקזוטיות ישנה חלוקה בין אופציות אמריקאיות, אותן ניתן לממש בכל נקודה במהלך חיי האופציה, לבין אופציות אירופאיות, אותן ניתן לממש רק בסוף חיי האופציה, כאשר הראשונות שכיחות יותר מהאחרונות. אופציית חסם כניסה (Knock In) - אופציה אקזוטית שכיחה בעלת חסם אחד, אשר מכניס את האופציה לתוקף במקרה ומחיר נכס הבסיס "נוגע" בו במהלך חיי האופציה. אופציית חסם יציאה (Knock Out)- אופציה אקזוטית בעלת חסם אחד, אשר מוציא את האופציה מתוקף במקרה ומחיר נכס הבסיס "נוגע" בו במהלך חיי האופציה. אופציית חסם כפול (Double Barrier) - אופציה בעלת שני חסמים וביניהם מרווח, אשר עשויים להיות חסמי כניסה או יציאה (או ששני החסמים הם חסמי כניסה, או ששניהם חסמי יציאה או שחסם אחד הוא כניסה ואחד יציאה אופציה כזאת נקראת Kiko- knock in knock out). אופציה בינארית - אופציה המעניקה לרוכש אחוז תשואה קבוע מראש. בכך, מתבטלת חשיבות המרחק בין שער ביצוע העסקה לשער הפקיעה. אופציה בינארית שאינה ניתנת למימוש לפני פקיעתה נקראת אופציה דיגיטלית (Digital Option), אופציה בינארית שניתנת למימוש לפני פקיעתה נקראת אופציית נגיעה (Touches Option). אופציות בינאריות יכולות להיות עם חסם וללא חסם. אופציה אסייתית - אופציה אשר הגמול עבורה מחושב על פי ממוצע מחיר נכס הבסיס לאורך חיי האופציה. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
האמרפול

"האמרפול" (שוודית: Hammerfall) היא להקת פאוור מטאל מגטבורג, שוודיה, שהוקמה בשנת 1993. האמרפול הנחשבת למחיית ז'אנר הפאוור מטאל בסוף שנות ה-90 עם צאת אלבום הבכורה שלה Glory To The Brave בשנת 1997. הלהקה הוקמה על ידי הגיטריסט אוסקר דרוניאק (Oscar Dronjak) לאחר שעזב את להקתו הקודמת, Ceremonial Oath (שהייתה להקת דת' מטאל, ז'אנר שונה מאוד מהפאוור מטאל שהאמרפול מנגנים) בשנת 1993. בשנת 1993 לאחר שעזב את להקת הדת' מטאל סרמוניאל אות' (Ceremonial Oath) הקים הגיטריסט אוסקר דרוניאק עם חברו יספר סטרמבלאד את להקת האמרפול ובו בזמן המשיכו שניהם להשתתף בלהקות קריסטל אייג' (Crystal Age) ובאין פליימס (In Flames) בהתאמה כאשר הסולן היה מיכאל סטאנה מדארק טראנקיליטי מאז ההתקדם פרויקט הלהקה בעצלתיים. ההתקדמות החלה בשנת 1996 כאשר השתתפה האמרפול בחצי הגמר של התחרות רוקסלאגט. להופעה הזאת לא הצליח מיכאל סטאנה להגיע ובמקומו הופיע יואקים קאנס שהפך לסולן הרשמי של הלהקה. האמרפול לא העפילו לגמר אך מספר רצועות שמע בביצוע חי הוקלטו ונשלחו לחברת התקליטים ההולנדית Vic Records שהחתימה את הלהקה שתכף נכנסה למשטר חזרות לקראת הקלטות אלבומם הראשון Glory To The Brave ("תהילה לאמיצים"). בינואר 1997 החליטו אוסקר ויואקים להתמסר ללהקת האמרפול במאת האחוזים כך שנדרש שינוי בהרכב, גלן ויספר פרשו על מנת להתמסר לאין פליימס והוחלפו על ידי סטפן אלמגרן ופטריק רפלינג. להקתו הקודמת של יואקים, קריסטל אייג', התפרקה ופרדריק חברו מהלהקה שימש באסיסט זמני בהאמרפול עד שנמצא באסיסט קבוע בדמותו של מאגנוס רוסן. חברת התקליטים הגרמנית ניוקליאר בלאסט (Nuclear Blast) רכשה את הלהקה מהחברה ההולנדית והחתימה אותה על חוזה ל-4 אלבומים נוספים. לפי הצעת החברה הוחלף המתופף באנדרס יוהנסן, בשלב זה מערך חברי ההרכב נשאר יציב. Glory To The Brave ‏(1997) Legacy of Kings ‏(1998) Renegade ‏(2000) Crimson Thunder ‏(2002) One Crimson Night - Live ‏(2003) (אלבום הופעה חיה) Chapter V: Unbent, Unbowed, Unbroken ‏(2005) Threshold ‏ (2007) No Sacrifice, No Victory ‏ (2009) Infected ‏ (2011) יואקים קאנס (Joacim Cans) - סולן אוסקר דרוניאק (Oscar Dronjak) - גיטריסט פונטאס נורגרן (Pontus Norgren) - גיטריסט פרדריק לארסון (Fredrik Larsson) - באסיסט אנדרס יוהנסון (Anders Johansson) - מתופף מיכאל סטאנה (Mikael Stanne) - סולן יספר סטרמבלאד (Jesper Strömblad) - גיטריסט גלן יונגסטרם (Glenn Ljungström) - גיטריסט ניקלאס סאנדין (Niklas Sundin) - גיטריסט סטפן אלמגרן (Stefan Elmgren) - גיטריסט יוהאן לארסון (Johan Larsson) - באסיסט מאגנוס רוסן (Magnus Rosén) - באסיסט פטריק רפלינג (Patrik Räfling) - מתופף אתר האינטרנט הרשמי של האמרפול האמרפול, ברשת החברתית פייסבוק האמרפול, ברשת החברתית אקס (טוויטר) האמרפול, ברשת החברתית אינסטגרם האמרפול, סרטונים בערוץ היוטיוב האמרפול, במסד הנתונים הקולנועיים IMDb (באנגלית) האמרפול, באתר אפל מיוזיק (באנגלית) האמרפול, באתר ספוטיפיי האמרפול, באתר סאונדקלאוד (באנגלית) האמרפול, באתר Last.fm (באנגלית) האמרפול, באתר AllMusic (באנגלית) האמרפול, באתר MusicBrainz (באנגלית) האמרפול, להקה באתר Encyclopedia Metallum (באנגלית) האמרפול, באתר דיזר האמרפול, באתר Yandex.Music (ברוסית) האמרפול, באתר Discogs (באנגלית) האמרפול, באתר Songkick (באנגלית) האמרפול, באתר Genius האמרפול, באתר SecondHandSongs האמרפול, באתר בילבורד (באנגלית) האמרפול, באתר טיידל (באנגלית)
נגזרת (פירושונים)

האם התכוונתם ל... במתמטיקה נגזרת של פונקציה ממשית – פונקציה המתארת את ההשפעה על משתנה אחד ביחס לשינוי במשתנה נוסף. נגזרת חלקית – נגזרת של פונקציה רב-משתנית לפי אחד ממשתניה נגזרת כיוונית – נגזרת של פונקציה רב-משתנית בכיוון של וקטור מסוים נגזרת חלשה – הכללה של מושג הנגזרת של פונקציה עבור פונקציות שאינן גזירות במובן הקלאסי נגזרת (אלגברה) – פונקציה אדיטיבית של חוג, המקיימת גרסה של כלל לייבניץ הקבוצה הנגזרת – קבוצת נקודות ההצטברות של קבוצה במרחב טופולוגי בתחומים אחרים נגזרת כימית – תרכובת כימית הדומה לתרכובת אחרת נגזרת פיננסית – מוצר פיננסי בעל התנהגות התלויה במוצר פיננסי אחר ראו גם גזירה
לשם (פירושונים)

האם התכוונתם ל... אופאל (מכונה לשם בעברית) – מינרל המורכב מסיליקה ממוימת לשם – אבן חן מקראית לשם (יישוב) – יישוב במערב השומרון לשם (יישוב מקראי) – שמה הקודם של עיר דן, טרם כיבושה על ידי שבט דן מחלקת לשם - יחידת מחשב צה"לית, שכיום היא חלק מיחידת לוט"ם אייל לשם – רופא ישראלי אמונה צבי לשם – שחקנית ישראלית גיורא לשם – משורר ומתרגם ישראלי דניאל לשם – מהנדס ישראלי יוסי לשם – אורניתולוג ישראלי ישראל לשם – קצין בכיר בחיל הים שפרש לגמלאות, לאחר שירות ארוך שהתחיל בשייטת הצוללות מירי לשם-פלאי – סופרת ומאיירת ישראלית רון לשם – סופר ישראלי רננה לשם – פרופסור למיקרוביולוגיה שלמה אלישיב – רב וקבליסט שכונה "הלשם" על שם ספרו: "לשם שבו ואחלמה"
פונקציות טריגונומטריות הפוכות

במתמטיקה, הפונקציות הטריגונומטריות ההפוכות הן פונקציות המתקבלות על ידי הפיכת הפונקציות הטריגונומטריות היסודיות. הפונקציות הטריגונומטריות אינן חד-חד ערכיות בתחום הגדרתן, לכן יש לצמצם את תחומן כדי להגדיר את הפונקציות ההפוכות. מדיה וקבצים בנושא פונקציות טריגונומטריות הפוכות בוויקישיתוף פונקציות טריגונומטריות הפוכות, באתר MathWorld (באנגלית)
קלאון

האם התכוונתם ל... קליאון – מצביא אתונאי בעת מלחמת הפלופונסוס. קלאוון – סולטאן ממלוכי מבית המלוכה הבח'רי, שלט בשנים 1280–1290 ח'ליל בן קלאוון – סולטאן ממלוכי ששלט בשנים 1290–1293 מוחמד בן קלאוון – סולטאן ממלוכי ששלט בשנים 1293-1340 לסירוגין
אקארנאניה

אקארנאניה (ביוונית: Ακαρνανία) היה שמו של חבל ארץ בצפון-מערבה של יוון העתיקה, שנתחם ממערב על ידי הים האיוני, ממזרח על ידי אייטוליה והנהר אכלואוס, ומדרום על ידי חופו הצפוני של מפרץ קורינתוס. כיום מהווה אקארנאניה חלק ממחוז המשנה אטוליה-אקארנאניה. העיר הגדולה והחשובה בה הייתה סטראטוס. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
In Flames

In Flames (אנגלית: אין פליימס, "בלהבות") היא להקת הבי מטאל משוודיה. הלהקה נוסדה בשנת 1990 על ידי הגיטריסט יספר סטרמבלאד. In Flames, יחד עם At the Gates ו-Dark Tranquillity, נחשבת לחלוצה בז'אנר שמכונה כיום דת' מטאל מלודי, אך בהמשך התנסתה בכיוונים שונים, והוסיפה אלמנטים של סגנונות כמו מטאל אלטרנטיבי, מטאלקור מלודי וגרוב מטאל. הלהקה נוסדה בשנת 1990 על ידי הגיטריסט יספר סטרמבלאד, כפרויקט צדדי של להקת הדת' מטאל הנוכחית שלו אז, Ceremonial Oath. מטרתו הייתה לכתוב שירים עם כיוון מוזיקלי מלודי יותר, דבר שלא הורשה לעשות בלהקתו המקורית. בשנת 1993, סטרומבלד החליט לעזוב את להקתו בגלל הבדלים מוזיקליים והחל להתמקד יותר ב-In Flames. באותה שנה גייס סטרמבלאד את גלן לונגסטרום בגיטרה ואת יוהאן לרסון בבס כדי להרכיב את ההרכב הרשמי הראשון של In Flames. השלישייה הקליטה הדגמה באוגוסט 1993 ושלחה אותה לחברת תקליטים שוב. על מנת להגדיל את סיכוייהם להחתים את הלהקה הם שיקרו ואמרו שכבר הוקלטו שלוש עשרה שירים, כשלמעשה היו להם רק שלושה. בעל החברה נהנה מהמוזיקה, והחתים אותם מיד. לאחר החתימה החלה העבודה על אלבום הבכורה של הלהקה. האלבום, שכותרתו Lunar Strain, הוקלט באולפן פרדמן ויצא באוגוסט 1994. מכיוון שללהקה עדיין לא היה סולן, סטרומבלד ביקש ממיקאל סטאן מ-Dark Tranquility לספק שירה בהפעלה. בהקלטה השתתפו גם מוזיקאים רבים אחרים, כולל הגיטריסטים אנדרס איוורס, קרל נסלונד ואוסקר דרונייק (האחרון שסיפק שירת רקע), הסולנית ג'ניקה ג'והנסון, והכנרת אילבה ווהלסטדט. אנדרס פרידן (Anders Fridén) - סולן ביורן גלוטה (Björn Gelotte) - גיטריסט ניקלס אנגלן (Niclas Engelin)- גיטריסט ברייס פול (Bryce Paul)- גיטרה בס טאנר ווין (Tanner Wayne)- מתופף יספר סטרמבלאד (Jesper Strömblad) - גיטריסט הנריק פורס (Henrik Forss) - סולן מיכאל סטאנה (Mikael Stanne) - סולן יוהאן לארסון (Johan Larsson) - סולן, באסיסט גלן יונגסטרם (Glenn Ljungström) - גיטריסט ניקלאס אנגלין (Niklas Engelin) - גיטריסט אנדרס איוורס (Anders Iwers) - גיטריסט קארל נסלונד (Carl Näslund) - גיטריסט אנדרס יווארפ (Anders Jivarp) - מתופף מדיה וקבצים בנושא In Flames בוויקישיתוף אתר האינטרנט הרשמי של In Flames (באנגלית) In Flames, ברשת החברתית פייסבוק In Flames, ברשת החברתית אקס (טוויטר) In Flames, ברשת החברתית אינסטגרם In Flames, ברשת החברתית VK In Flames, סרטונים בערוץ היוטיוב In Flames, סרטונים באתר Vimeo In Flames, במסד הנתונים הקולנועיים IMDb (באנגלית) In Flames, באתר אפל מיוזיק (באנגלית) In Flames, באתר ספוטיפיי In Flames, באתר סאונדקלאוד (באנגלית) In Flames, באתר Last.fm (באנגלית) In Flames, באתר AllMusic (באנגלית) In Flames, באתר MusicBrainz (באנגלית) In Flames, להקה באתר Encyclopedia Metallum (באנגלית) In Flames, באתר דיזר In Flames, באתר Discogs (באנגלית) In Flames, באתר Songkick (באנגלית) In Flames, באתר Genius In Flames, באתר SecondHandSongs In Flames, באתר בנדקמפ In Flames, באתר בילבורד (באנגלית) In Flames, באתר טיידל (באנגלית) In Flames - Encyclopaedia Metallum: The Metal Archives, www.metal-archives.com ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טאלורגאן הראשון, מלך הפיקטים

טאלורגאן הראשון או טאלורקאן (באנגלית: Talorgan I או Talorgan; נפטר ב-657) בנו של אאנפירת' מברניקיה (mac Enfret), היה מלך הפיקטים. טאלורגאן מלך כארבע שנים, החל משנת 653 ועד מותו. טאלורגאן היה בנו של אאנפירת' מברניקיה. אאנפירת' היה בנו של את'לפירת' מנורת'מבריה, ולאחר מותו של זה בשנת 616 גלה לארצם של הפיקטים. אאנפירת' נשא לאישה נסיכה פיקטית, והשניים הולידו את טאלורגאן. טאלורגאן הומלך בשנת 653. בשנת מלכותו הראשונה יצא לקרב בסטרת' את'יירט נגד דונכאד מק קוניינג, מלך דאל ריאטה. טאלורגן נצח בקרב והרג את דונכאד, ובכך ביסס את שלטונו. דברי ימי אלסטר (בלטינית) דברי ימי אלסטר (תרגום לאנגלית) דברי ימי הפיקטים
דברי ימי טיגרנאך

דברי ימי טיגרנאך (באנגלית: Annals of Tigernach בקיצור AT) היא כרוניקה שמקורה ככל הנראה במנזר קלונמקנויז (Clonmacnoise) שבאירלנד. הכרוניקה כתובה בשילוב של לטינית, אירית עתיקה ואירית של ימי הביניים. ככל הנראה הכרוניקה נכתבה במהלך המאה ה-12 והיא מתארת את תולדות אירלנד וסקוטלנד בין השנים 489–766, 973–1003 ו-1018–1178. התיאור של מאורעות השנים שבין 766–973 אבד, אולם ככל הנראה ה"כרוניקון סקוטורום" התבסס על דיברי ימי טיגרנאך ומשמר חלק מהמידע לשנים אלה (אף שגם בכרוניקה זו אבד המידע הנוגע לשנים 718–804). כיום קיימים 5 קטעים של כתב היד של הכרוניקה. הראשון הוא מהמאה ה-12, ארבעת הנוספים הם מהמאה ה-14. חמשת הקטעים נמצאים בספרייה הבודליינית באוקספורד. מדיה וקבצים בנושא דברי ימי טיגרנאך בוויקישיתוף דיברי ימי טיגרנאך ערך זה הוא קצרמר בנושא היסטוריה ובנושא אירלנד. אתם מוזמנים לתרום לוויקיפדיה ולהרחיב אותו.
אבקת חלב

אבקת חלב היא חלב שיובש ממרבית נוזליו לכדי אבקה. אבקת חלב ניתנת להחזרת נוזלים, אז היא הופכת לנוזל הדומה בתכונות רבות לחלב. לאבקת חלב חיי מדף ארוכים משמעותית מחלב, היא קלה לשינוע ואינה דורשת קירור. שימוש נפוץ באבקת חלב הוא בתוספת לבצקים ומוצרי מזון, על מנת ליצור טעם ומרקם דומים לתוספת חלב ללא דילול הבלילה. במאה ה-13 כתב מרקו פולו על מפגשו עם המונגולים בתקופת קובלאי חאן, אז ציין כי הם השתמשו בחלב שיובש לכדי מעין מרקם משחתי. תהליך הייצור המודרני הראשון של אבקת חלב הומצא על ידי הרופא הרוסי אוסיפ קריצ'בסקי בשנת 1802. הייצור המסחרי הראשון של חלב מיובש אורגן על ידי הכימאי הרוסי דרצ'וב בשנת 1832. ב-1833 ויליאם ניוטון פיתח שיטה לייבוש בריק של חלב, וב-1855 נרשם פטנט לייבוש מסחרי של חלב על ידי ט"ס גרימווייד (T.S. Grimwade). מאז המאה ה-20 אבקת חלב מיוצרת על ידי צמצום חלב בחום למחצית מנפחו המקורי, וריסוס הנותר בקיטור עד לנידוף מרבית הנוזל הנותר. שתי שיטות מקובלות אחרות הן מריחת חלב על תוף פח רותח וסחרורו עד להתקשותו על הדופן וייבושו בהקפאה, בדומה לקפה מגורען. לכל שיטת ייבוש תוצר שונה במקצת, מבחינת היכולת לשאת נוזלים מחדש, משקל נקי, טעם ואף ערכים תזונתיים. אבקת חלב נמצאת בשימוש נרחב במנות קרב, אספקת מזון חירום במקלטים ומקומות נוספים בהם אספקת חלב סדירה אינה אפשרית. כמו כן, אבקת חלב נמצאת בשימוש נרחב במכונות קפה מסחריות. ניתן להפוך את אבקת החלב לנוזל ביחס של 1:10 של אבקת חלב למים. אחד השימושים הנפוצים של אבקת חלב הוא הוספה לתערובת של קקאו וחמאת קקאו על מנת ליצור שוקולד חלב. בנוסף, כיום נהוג להוסיף אבקת חלב לשוקולד לבן במקרים רבים. בשל ריכוז החלבון שיש בה, לעיתים משמשת אבקת מתאמנים כתוסף תזונה, ומהווה לדוגמה מרכיב באבקות חלבון שונות. מבחינת כשרות, אבקת חלב אינה זהה לחלב רגיל. היא אומנם חלבית כדין החלב, אך לעומת חלב נוכרי שאסור מדרבנן ורק לדעת מיעוט מותר בימינו עקב הפיקוח הממשלתי על יצרני החלב, אבקת חלב שנעשתה מחלב נוכרי ("אבקת חלב נוכרי") מותרת עקרונית, אך יש המחמירים ואוסרים אותה. כיום מקובל בגופי כשרות לציין על מוצרים המכילים אבקת חלב נוכרי עובדה זו בסמוך לציון הכשרות, וכן לא לתת כשרות ברמת סיווג 'מהדרין' למוצרים המכילים אבקת חלב נוכרי. חלב מרוכז מדיה וקבצים בנושא אבקת חלב בוויקישיתוף הרב צבי פסח פרנק, שו"ת הר צבי יו"ד סימן קג, ואגרות משה שהתיר גם חלב נוכרי בימינו עקב הפיקוח הממשלתי לדוגמה, הרב מרדכי אליהו
ערן סלע

ערן סלע (נולד ב-11 באפריל 1968) הוא פרשן כדורסל ישראלי. שימש ראש דסק הכדורסל של העיתון מעריב, ראש דסק הכדורסל של אתר הספורט ONE, חבר בפאנל של התוכנית "רק ספורט" ברדיו ללא הפסקה, בעל טור שבועי בעיתון "מקור ראשון" והיה גם כותב קבוע במגזין "בלייזר". בעשור השני של המאה ה-21 משמש סלע פרשן ליגת התיכונים בישראל וליגת המכללות האמריקנית בערוץ הטלוויזיה "ONE". סלע נולד וגדל בפתח תקווה. החל את דרכו ככדורסלן צעיר במועדון מכבי פתח תקווה שם שיתף פעולה עם שרון דרוקר. לאחר שנפצע בברך בגיל 17 נאלץ לפרוש ממשחק פעיל. את שירותו בצה"ל עשה בתחנת הרדיו גלי צה"ל, שם הגיש פינות ספורט, שימש סטטיסטיקאי וערך את התוכנית "צעד וחצי". לאחר שירותו הצבאי הצטרף סלע לעיתון "עולם הספורט". לאחר כחצי שנה נסגר העיתון וסלע עבר לכתוב בעיתון "מעריב", בו היה בעל טור קבוע בשם "סיפרה בסלע". הטור שילב סטטיסטיקה והומור בקשר לכדורסל בארץ ובעולם. במעריב עבד כ-15 שנים (1990-2005) ובמהלכן סיקר את הפועל ומכבי תל אביב, וכן את תחום הכדורסל האירופי. הוא החליף את עפר שלח כפרשן הכדורסל של העיתון לאחר עזיבתו. כמו כן, בתחילת שנות ה-90 כתב סלע במשך שנתיים למקומונים "מלאבס" ו"צומת השרון", ואף עבד שנה בערוץ הספורט כפרשן אירופי. ב-2005, לאחר שסיים את עבודתו ב-"מעריב", שימש סלע דובר איגוד הכדורסל בישראל במשך 10 חודשים, ובתחילת שנת 2006 עבר לשמש ראש דסק הכדורסל של אתר ONE. במקביל, הוא מפעיל אתר אינטרנט בנושא כדורסל בשם "כדורסלע". סלע כתב במרוצת השנים מספר ספרים וחוברות העוסקים בכדורסל. החל משנת 2002 ועד לשנת 2010 סלע פרסם מדי שנה את "יומן הכדורסל של ערן סלע" לתלמידי בתי הספר. במקביל לתפקידו התקשורתי, הוא משמש גם כסוכן שחקני ושחקניות כדורסל בסוכנות ששמה "כחול לבן". סלע נשוי ואב לשלושה. הוא אחיו הגדול של כדורסלן העבר גיל סלע. מדריך הכדורסל השלם, 1998, נכתב עם ירון טלפז - ספר המקשר בין הכדורסל הישראלי, האירופי והאמריקאי, במתכונת קידום לעונת משחקים, הוצאה פרטית. מסביב לכדור, 2003 - סיפורים מעולם הכדורסל, הוצאת מודן. על המפה – עונה למזכרת בכדורסל הישראלי, 2004 - חוברת צבעונית על העונה בה זכתה מכבי תל אביב באליפות היורוליג והפועל ירושלים באליפות היול"ב קאפ. דאנק בפרצוף, 2005 - סיפורים מעולם הכדורסל, הוצאת מודן. היכל התהילה – 50 הכדורסלנים הגדולים של ישראל בכל הזמנים, 2005 - אלבום שנכתב ביחד עם אהרל'ה ויסברג וקובע את רשימת 50 הכדורסלנים הטובים של ישראל. עבירה במתכוון, 2006 - ספר המורכב מאוסף קטעים נבחרים של הטור "סיפרה בסלע" שפורסם במעריב בין השנים 1990–2005, הוצאת מודן. אתר האינטרנט הרשמי של ערן סלע כחול לבן - סוכנות השחקנים של ערן סלע ערן סלע (1968-), דף שער בספרייה הלאומית
פלורבול

פלורבול (מאנגלית: Floorball; מכונה גם הוקי אולמות) הוא משחק כדור שבו מטרת שחקני הקבוצה, להכניס את הכדור לשער היריב. משחק הפלורבול מתבצע בתוך אולם בו שני שערים בגודל של שערי הוקי קרח בערך וכל קבוצה מנסה להכניס את הכדור לשער היריבה על ידי שימוש במקלות פלסטיק הדומים למקלות הוקי שדה. לכל קבוצה שוער החובש קסדה ומגני ברכיים ואין לו מקל. השוער עומד בישיבה שפופה מול השער ומנסה לעצור את הכדור בעזרת הידיים והגוף. במשחק אסור למסור לשוער. במהלך המשחק המגע בין שחקני שתי הקבוצות ובין המקלות אסור, אך השחקנים יכולים לגעת בכדור בכל חלקי גופם, חוץ מהידיים. המסירות והחבטות לשער מתבצעות רק באמצעות המקל. בתחילת המשחק או כאשר מבקיעים גול יש מתחיל המהלך מפייסוף - המקלות נמצאים במקביל זה לזה ובמאונך לשחקנים, והכדור נמצא באמצע המגרש. השחקנים בעת השריקה מנסים לקחת את הכדור, למסור לשחקן מקבוצתם ולהתקדם לעבר השער. המשחק נוצר בתחילת שנות ה-70 של המאה ה-20 בגוטנבורג, שוודיה, והיווה תחילה משחק חובבני באולמות ספורט בבתי ספר. בתוך כעשור הפך המשחק לפופולרי ברחבי מדינות סקנדינביה, חוקי המשחק נוסחו באופן פורמלי, והוקמו אגודות ומועדוני פלורבול מקומיים. ב-1986 נוסדה אגודת IFF הבינלאומית (International Floorball Federation). ב-1994 התקיימה לראשונה אליפות אירופה בפלורבול, בה השתתפו 14 מדינות. ב-1996 התקיימה בסטוקהולם אליפות העולם הראשונה לגברים, בה השתתפו 12 מדינות מתוך 20 שהתמודדו על מקום בתחרות. כיום (2009) קיימות 55 נבחרות פלורבול לאומיות שונות, שהוכרו באופן רשמי על ידי IFF. שתי הליגות הגדולות בעולם בפלורבול פועלות עדיין בסקנדינביה - בשוודיה ובפינלנד. מ-1996 מתקיימת מדי שנתיים אליפות העולם לגברים, ומ-1997 אליפות העולם לנשים. בשנות ה-2000 נוסדו גם אליפויות דו-שנתיות לנבחרות צעירות (מתחת לגיל 19). עד כה זכו בעיקר נבחרות שוודיה באליפויות העולם השונות, וכן זכו במדליות לאורך השנים נבחרות פינלנד, נורווגיה, שווייץ וצ'כיה. IFF הוכרה באופן רשמי על ידי הוועד האולימפי הבינלאומי ב-2008. בישראל קיימות מספר קבוצות פלורבול, וכן הוקמה העמותה "איגוד פלורבול בישראל",, המוכרת גם ב-IFF. מדיה וקבצים בנושא פלורבול בוויקישיתוף International Floorball Federation Floorball, באתר freeway The History of Floorball, באתר Floorball Nation פלורבול גם לבנות, באתר "ערדניק" איגוד פלורבול בישראל Israeli Floorball Association, באתר IFF ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
כנימת קוכיניאל

כנימת קוכיניאל (שם מדעי: Dactylopius coccus) היא חרק ממשפחת Dactylopiidae, השייכת לעל-המשפחה כנימות מגן. באנגלית מכונה הכנימה Cochineal scale. מין זה, כמו שבעת המינים האחרים בני הסוג Dactylopius מתפתחים אך ורק על צמחים מהסוג צבר ממשפחת הצבריים, ומוצאם באזורים הטרופיים והסובטרופיים של דרום ומרכז אמריקה. גוף נקבת הכנימה מכיל כמויות ניכרות של חומצה כרמינית (Carminic acid), שהיא חומר-צבע אדום. טחינת הכנימות והרתחתן במים, והוספה של מלחי אלומיניום ונתרן, יוצרות את צבע המאכל האדום כרמין (E 120). עוד לפני גילוי אמריקה ידעו ילידי מקסיקו לגדל את הכנימה, להפיק את הצבע והשתמשו בו בתעשיית המזון ולצביעת בדים וצמר. לאחר גילוי אמריקה פיתחו הספרדים מסחר וייבוא של הכנימה לאירופה וזו זכתה לחשיבות כלכלית רבה. בסוף המאה ה-19, לאחר הגילוי של חמרי צבע סינתטיים והסינטוז שלהם, ירדה מאוד החשיבות הכלכלית של כנימת הקוכיניאל, אך בעקבות המודעות הרבה לסיכונים הבריאותיים הכרוכים בשימוש בצבעים הסינתטיים, עולה שוב השימוש בחומצה הכרמינית ממקור טבעי. מקבץ של נקבות כנימות קוכיניאל על צבר גידול כנימות קוכיניאל בקנים זפוטקיים בואחאקה כנימות קוכיניאל על צבר והצבע האדום הנוצר ממעיכת כנימה מקבץ של נקבות מקבץ של נקבות הפקת צבע אדום מכנימות קוכיניאל בשיטה מסורתית בואחאקה הצבע המופק מהכנימות מדיה וקבצים בנושא כנימת קוכיניאל בוויקישיתוף כנימת קוכיניאל, באתר NCBI (באנגלית) כנימת קוכיניאל, באתר האנציקלופדיה של החיים (באנגלית) כנימת קוכיניאל, באתר GBIF (באנגלית) The insect that painted Europe red מאתר ה-BBC דמאון שוסטרמן, ריגול אחר סוד אדום, בבלוג "הספרנים" של הספרייה הלאומית, 30 באפריל 2018 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
קמחית ירושלים

קמחית ירושלים (שם מדעי: Phenacoccus yerushalmi) היא חרק ממשפחת הקמחיתיים, השייכת לעל-משפחה כנימות מגן. מקור שמה של הכנימה בגילוי ובתיאור הראשון של החרק על עצי אורן ירושלים בירושלים. לאחר מכן נתגלה כי הכנימה נפוצה באזורים רחבים יותר של ארצות הים התיכון: טורקיה, יוון, תוניסיה, סיציליה, קורסיקה וספרד. כל הפרסומים על כנימה זאת מצביעים כי כנראה היא מתפתחת אך ורק על מינים של אורן. Ben-Dov, Y. 1985. Further observations on scale insects ( Homoptera: Coccoidea ) of the Middle East. Phytoparasitica 13: 185-192. Ben-Dov, Y. & Matile-Ferrero, D. 2001. On the distribution of Phenacoccus yerushalmi Ben-Dov ( Hemiptera: Coccoidea: Pseudococcidae ) in the Mediterranean Basin. Phytoparasitica 29(2): 167. Ben-Dov, Y. & Gounari, S., Kaydan, M.B. & Hadjina, F. 2006. Phenacoccus yerushalmi Ben-Dov newly recorded from Greece and Turkey ( Hem., Coccoidea, Pseudococcidae ). Bulletin de la Société Entomologique de France 111(1): 42. קמחית ירושלים, באתר האנציקלופדיה של החיים (באנגלית) קמחית ירושלים, באתר GBIF (באנגלית) מאמר על תפוצת קמחית ירושלים מאת יאיר בן-דוב ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
קאהולואי

קאהולואי (באנגלית: Kahului) היא העיר הגדולה באי מאווי, נמצאת בצפון-מרכז האי מאווי, ולידה שוכן נמל תעופה בינלאומי קאולואי הנקרא על שמה של העיר. במפקד האוכלוסין של שנת 2000 נמצא כי בעיר כ-20,146 איש. שטח העיר כ-42.3 קמ"ר וצפיפות האוכלוסין בה היא כ-513 איש לקמ"ר. כ-53% מתושבי המקום הם ממוצא אסיאתי. מדיה וקבצים בנושא קאהולואי בוויקישיתוף קאהולואי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של הוואי ובנושא יישובים בארצות הברית. אתם מוזמנים לתרום לוויקיפדיה ולהרחיב אותו.
דגל ירושלים

האם התכוונתם ל... דגל ירושלים – דגלה של העיר ירושלים, ראו סמל העיר ירושלים#דגל העירייה דגל ירושלים (תנועה) – תנועה רוחנית ופוליטית שייסד הרב אברהם יצחק הכהן קוק קרן התרבות - דגל ירושלים – קרן הפועלת להחדרת לימוד ההלכה בקרב הציבור הדתי ישיבת דגל ירושלים – ישיבה תיכונית בעיר אלעד
הוקון הראשון, מלך נורווגיה

הוקון האראלדסון (בנורווגית: Haakon Haraldsson, היה ידוע גם בכינוי האראלד הטוב, בנורדית עתיקה: Hákon góði, בנורווגית: Håkon den gode והוקון אדלסטיינפורסטר, בנורדית עתיקה: Hákon Aðalsteinsfóstri, בנורווגית: Håkon Adalsteinsfostre;‏ 920 – 961) היה מלך נורווגיה משנת 934 ועד למותו. הוא ידוע בשל ניסיונותיו להנהיג את הנצרות בנורווגיה. הוקון היה בנם הצעיר של האראלד הראשון, מלך נורווגיה ושל פילגשו תורה מוסטרסטנג. הוא נולד בחצי האי הוקונשלה שבמחוז הורדלנד. האראלד היה נחוש בדעתו להרחיק את בנו הצעיר מדרך הרעה ולפיכך שלח אותו לחצרו של אתלסטאן, מלך אנגליה. הוקון גודל בחסותו של אתלסטאן, כחלק מהסכם שנעשה עם אביו ומסיבה זאת הוא כונה "אדלסטיינפורסטר". בחצר המלכות האנגלית התוודע הוקון לדת הנוצרית. עם הגיע הידיעה על מותו של אביו, צייד אתלסטאן את הוקון בספינות ובאנשים למסע מלחמה כנגד אחיו-למחצה, אריק "גרזן הדם", שטען לכתר מלכות נורווגיה. עם שובו לנורווגיה, השיג הוקון את תמיכתם של בעלי הקרקעות על ידי הבטחה שנתן להם לוותר על זכותו להטיל מיסים. עד מהרה מצא עצמו אריק ללא תמיכה מכל הצדדים ונמלט מהארץ כדי להציל את חייו ואת חיי משפחתו. אריק נמלט לאיי אורקני ומאוחר יותר לממלכת יורוויק (יורק), ובסופו של דבר מצא את מותו בקרב ב-954. ב-953 נאלץ הוקון להילחם בקרב אכזר כנגד בניו של אריק. הוקון ניצח בקרב שבו נהרג בנו של אריק, גוטורם. אחד הניצחונות המפורסמים של הוקון היו בקרב רסטרקלב, ליד האי פריי ב-955, בו נהרג בנו של אריק, גמלה. על ידי הצבת דגלים במרחקים גדולים אלה מאלה לאורך הרכס הוא יצר את הרושם שצבאו גדול יותר מגודלו האמיתי. הוא הצליח לשטות בבניו של אריק ולגרום להם להאמין שכוחותיו גדולים לאין שיעור. הדנים נמלטו ונטבחו על ידי צבאו של הוקון. ב-957 שבו בניו של אריק, בתמיכתו של גורם הזקן, מלך דנמרק, אך שוב הובסו על ידי צבאו המיומן של הוקון. ב-961 נחתו שלושת בניו של אריק שנותרו בחיים על חוף הורדלנד מבלי להתגלות והפתיעו את המלך במשכנו בפיטייר. בקרב שהתנהל במקום נפצע הוקון פצעי מוות לאחר שניצח את בניו של אריק. זרועו של המלך נפצעה מפגיעת חץ ומאוחר יותר הוא מת מפצעיו. הוא נקבר בתל הקבורה של הכפר סיים שבתחומי העיר לינדס. לאחר מותו חיבר משורר החצר שלו שיר תהילה על נפילתו של המלך בקרב ועל קבלתו אל הולהאלה. לאחר מותו של הוקון עלה לכס המלוכה הבכור מבין בניו של אריק שנותר בחיים כהאראלד השני, למרות שהייתה לו שליטה מועטה מחוץ לתחומי מערב נורווגיה. בסופו של דבר סבלה נורווגיה משנים של מלחמה. ב-970 פותה האראלד השני להגיע לדנמרק ושם נהרג במזימה שתוכננה על ידי הוקון זיגרודסון, שהיה בעל בריתו של האראלד "כחול השן". מדיה וקבצים בנושא הוקון הראשון, מלך נורווגיה בוויקישיתוף ביוגרפיה מתוך האנציקלופדיה הקתולית הוקון הראשון באנציקלופדיה בריטניקה (1911). Haakon the good (Avaldsnes History Centre) הוקון הראשון, מלך נורווגיה, באתר אנציקלופדיה בריטניקה (באנגלית)